हाथ में जूते पकड़ चले; घुटनों के ऊपर पैंट चढ़ा धान रोपा; हरियाणवी लस्सी का स्वाद चखा
 Rahul Gandhi Surprise Visit to Haryana Sonipat. Follow Congress leader Rahul Gandhi Latest News, Headlines and Updates On Dainik Bhaskar (दैनिक भास्कर) कांग्रेस के वरिष्ठ नेता राहुल गांधी ने शनिवार सुबह अचानक से हरियाणा के सोनीपत के एक गांव में पहुंच कर सबको चौंका दिया।
कांग्रेस नेता राहुल गांधी ने शनिवार सुबह अचानक से हरियाणा के सोनीपत के एक गांव में पहुंच कर सबको चौंका दिया। कहने को तो राहुल गांधी दिल्ली से हिमाचल के लिए चले थे, लेकिन वे जीटी रोड को छोड़ कर करीब 50 किलोमीटर अंदर मदीना गांव में पहुंच गए। ग्रामीण पहले तो गाड़ियों के काफिले को देखकर चौंक गए, लेकिन उनको हैरानी तब हुई, जब गाड़ी से निकल कर राहुल रूखी रोड पर एक खेत में आ घुसे।
यह खेत मदीना गांव के संजय का था और वह मजदूरों के साथ धान रोपाई के काम में जुटा था। राहुल गांधी करीब 2 घंटे तक खेत में रहे। मजदूरों से बातचीत की, धान की रोपाई की विधि को जाना। ट्रैक्टर चला कर पानी में गाड लगाई। बाद में किसानों के बीच बैठ कर नाश्ता किया। राहुल गांधी ने यहां रोटी के साथ देसी लस्सी (छाछ) का आनंद भी लिया। किसान संजय की बेटी भी खेत में पहुंची तो राहुल ने उससे बातचीत की। पढ़ाई के बारे में पूछा।
राहुल का ये दौरा स्थानीय कांग्रेस नेताओं के लिए भी चौंकाने वाला रहा। बरौदा हलके के कांग्रेस विधायक इंदूराज नरवाल उर्फ भोलू और गोहाना हलके के कांग्रेस विधायक जगबीर मलिक भी मदीना गांव पहुंचे। उनको खेत की सीमा पर ही राहुल के सिक्योरिटी में तैनात गार्डों ने रोक दिया।
फोटो में देखिए राहुल गांधी के सोनीपत दौरे की झलक...
